

**OBJAVA ZA MEDIJE**

**HEP Opskrbi dodijeljen Certifikat Poslodavac Partner**

**ZAGREB, 29. KOLOVOZA 2018. - HEP Opskrbi, vodećem opskrbljivaču električne energije u Hrvatskoj, po prvi puta je dodijeljen Certifikat Poslodavac Partner za izvrsnost u upravljanju ljudskim resursima. HEP Opskrba je ostvarila najbolje rezultate u područjima upravljanja učinkom i motivacijom te usavršavanja i razvoja svojih zaposlenika. Dobrim praksama u pogledu fleksibilnih radnih aranžmana, HEP Opskrba pokazuje da ide u korak sa svjetskim trendovima kada je u pitanju omogućavanje ravnoteže privatnog i poslovnog života svojih zaposlenika.**

Tvrtka se ističe po sustavu praćenja radnog učinka i nagrađivanja kojim su obuhvaćeni svi zaposlenici, ulaganjem u informatizaciju glavnih procesa upravljanja ljudskim potencijalima i kvalitetno dizajniranim sustavom procjene radnog učinka na koji se nastavlja transparentan sustav nagrađivanja zaposlenika. HEP Opskrba je prvo društvo u sastavu HEP grupe koje je dobilo Certifikat Poslodavac Partner. HEP grupa iz godine u godinu sve više pozornosti posvećuje uvođenju suvremenih politika i praksi u upravljanju ljudskim resursima. Tako je primjerice, prošle godine HEP grupa pristupila nacionalnoj Povelji o raznolikosti, a vladajuće društvo HEP grupe, Hrvatska elektroprivreda d.d. ishodila je osnovni standard Mamforce company na području obiteljske odgovornosti i rodne ravnopravnosti.

Certifikat Poslodavac Partner priznanje je za izvrsnost u upravljanju ljudskim resursima i potvrda visokih standarda HEP Opskrbe u području upravljanja zaposlenicima. Priznanje dodjeljuje konzultantska kuća SELECTIO. Aleksandar Zemunić, član Uprave tvrtke SELECTIO, na svečanoj dodjeli uručio je priznanje pomoćnici direktorice HEP Opskrbe, Anki Cvitanović Jovanić.

„*HEP Opskrba je tvrtka koja u svojoj strategiji ima definiran razvoj organizacijske kulture usmjerene na postizanje rezultata i na kupce. Uključivanjem zaposlenika u segmente odlučivanja, sudjelovanjem u razvoju ideja za nove proizvode i usluge te poboljšanjem internih procesa povećali smo njihovo zadovoljstvo te radnu efikasnost. Stjecanje certifikata Poslodavac Partner potvrđuje trud koji smo uložili u razvoj upravljanja ljudskim potencijalima*“, istaknula je na svečanoj dodjeli Anka Cvitanović Jovanić, pomoćnica direktorice HEP Opskrbe.

U HEP Opskrbi, zaposlenici su prepoznati kao ključan faktor razvoja poslovanja te se kontinuirano ulaže u razvoj njihovih kompetencija koje su konkurentna prednost u sve izazovnijim uvjetima poslovanja na otvorenom tržištu.

 *„Naše temeljne vrijednosti su orijentiranost na kupce, njihove potrebe i zadovoljstvo kao pouzdan i siguran partner, a sve uz podršku kompetentnih i motiviranih zaposlenika. Upravo naši zaposlenici najviše pridonose ostvarivanju uspješnih poslovnih rezultata koji su i pozicionirali HEP Opskrbu kao vodećeg opskrbljivača električnom energijom u Hrvatskoj te pokretača razvoja poslovnih rješenja za krajnje kupce. HEP Opskrba je tvrtka koja potiče i nagrađuje inovativnost. Usmjereni smo na razvoj kvalitete u svim područjima, a to kontinuirano i potvrđujemo svojim rezultatima*“, izjavila je Tina Jakaša, direktorica HEP Opskrbe.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt za medije: Sektor za korporativne komunikacije (odnosisjavnoscu@hep.hr)

O HEP Opskrbi

HEP Opskrba tvrtka je u sastavu HEP grupe osnovana 2003. godine. Osim u Hrvatskoj, prisutna je i u Sloveniji, Bosni i Hercegovini te Srbiji. Više od 86.000 kupaca prepoznalo je HEP Opskrbu kao opskrbljivača koji na tržištu nudi najbolji omjer cijene i kvalitete pružene usluge. Uz dugogodišnje iskustvo i stručne i motivirane zaposlenike, posebnu važnost daje poticanju korištenja i proizvodnje električne energije iz obnovljivih izvora.

O Projektu Poslodavac Partner

Projekt Poslodavac Partner pokrenut je 2005. godine s misijom promoviranja kvalitetnog upravljanja ljudskim resursima te je do sada u njemu sudjelovalo više od stotinu organizacija. Certifikat Poslodavac Partner je neovisno priznanje struke koje se dodjeljuje organizacijama na temelju ocjene razvijenosti praksi upravljanja zaposlenicima u pet glavnih područja: Strategiji, Regrutiranju i selekciji, Upravljanju učinkom, Usavršavanju i razvoju te Odnosu prema zaposlenicima. Trenutno je 47 nositelja certifikata u Hrvatskoj, Bosni i Hercegovini, Sloveniji i Srbiji. Više o projektu Certifikat Poslodavac Partner možete doznati na stranici projekta [www.poslodavacpartner.org](http://www.poslodavacpartner.org).

****

****